钦定古今图书集成/明伦汇编/氏族典/第093卷 > 《廖用贤尚友录》 > 俞得儒
## 钦定古今图书集成/明伦汇编/氏族典/第093卷 > 《廖用贤尚友录》 > 俞得儒

按《万姓统谱》：“得儒字大雅，鄞人。永乐辛卯进士，选入
兵科，改庶吉士，授行在监察御史。时西南夷朝贡至
境，命得儒往莅其事，唯以庭实上贡，其他珍异悉贮
之公帑弗献。辛丑，诏直言，乃与给事中柯暹各率同
官历陈六卿旷官事。上命六卿与谏官论难，而六卿
十不得一，遂出得儒知宾州。”